  Туспуктэм: Константин Вознесенских Майя Бывальцева 1-тӥ шуркынмонэ Удмуртиын коронавируслы 1 сюрс 645 эскеронъёс ортчытӥзы, 116 муртлэсь висёнэз шараязы, соос пӧлын 14 аресозь 16 пиналъёс но 65 арессэс ортчем 32 арлыдоос. Эмъяськонние 27 адями шедиз. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 2 сюрс 343 адямиез эмчиос чакласа возё. Эмъяськонниосын кыллись 109 висисьёслэн тазалыксы шоро-куспо лыдъяське, 15 муртлэн – секыт, ньылез соос пӧлысь тыосты шокатӥсь аппарат улын кыллё. 401 адями йӧназ. Кык мурт улонысь кошкиз. Кышномуртъёслы 72 но 92 арес вал. 2-тӥ шуркынмонлы Удмуртиын коронавирусэн черлан 223 сюрс 65 учыр лабораториосын зэматэмын. 216 сюрс 542 мурт йӧназ. 4 сюрс 132 адями улонысь кошкиз, со пӧлысь 3 сюрс 932-ез – юнматэм диагнозэн. 706 сюрс 48 мурт вакцинациез ортчиз, со пӧлысь 565 сюрс 211 адями кыкетӥ компонентсэ но басьтӥз. 257 сюрс 610 адями ревакцинациез ортчиз. Тодэ вайытом, нунал азьвыл элькунын коронавируслы 1 сюрс 287 эскеронъёс ортчытӥзы, 148 муртлэсь висёнэз шараязы, эмъяськонние куать адями шедиз, одӥг мурт улонысь кошкиз. Коронавирусэз алон, шараян но эмъян пумысен юанъёсын визь-кенеш сётонъя центре жингыртыны луэ, солэн телефон номерез – 8-800-100-24-47. Тегъёс: Тазалык висён коронавирус Удмуртия  